৩৪ বছরের ছোট উর্বশীর সঙ্গে বালাকৃষ্ণার নাচ কতটা ‘অশ্লীল’!

দক্ষিণী সুপারস্টার নন্দমুরি বালাকৃষ্ণ ও উর্বশী রাউতেলা (Nandamuri Balakrishna and Urvashi Rautela) অভিনীত ‘ডাকু মহারাজ'(Daaku Maharaaj )ছবিটির সাম্প্রতিক ওটিটি রিলিজকে(OTT Release) কেন্দ্র করে বিতর্ক এখন নতুন মোড় নিয়েছে। গত ১২ ই জানুয়ারি তেলেগু ভাষার নতুন এই ছবিটি প্রেক্ষাগৃহে মুক্তি পেয়েছিল। ছবিটিতে আরেক বলিউড অভিনেতা ববি দেওয়ালকে(Boby Deol) দেখা যাবে। এই ছবিতে ‘দাবিদি দিবিদি’ শিরোনামের গানে ৩৪ বছরের ছোট উর্বশীর সঙ্গে নেচেছেন নান্দামুরি বালাকৃষ্ণা। ‘দাবিদি দিবিদি’র জন্য নাকি তিন কোটি টাকা পারিশ্রমিক নিয়েছিলেন উর্বশী। প্রসঙ্গত, ছবিটি মুক্তির আগেই গানটির অংশবিশেষ ঊর্বশী সোশ্যাল মিডিয়ায় প্রকাশ করেছিলেন।
তারপর থেকেই বিতর্ক শুরু হয়। নেটিজেন রা উর্বশী- নন্দামুরির নাচকে অশ্লীল(Obscene dance) বলে মন্তব্য করেছিলেন। যা নিয়ে সমালোচনার ঝড় চলছে। সাম্প্রতিক এক রিপোর্টে বলা হয়েছিল যে ওটিটি প্ল্যাটফর্ম নেটফ্লিক্সে ‘ডাকু মহারাজ’ ছবিতে ঊর্বশী অভিনীত দৃশ্য গুলি মুছে ফেলা হয়েছে। যা নতুন জল্পনার জন্ম দিয়েছে। পরবর্তীকালে অবশ্য জানা যায় যে এই ছবির থিয়েট্রিক্যাল রানই ওটিটিতে মুক্তি পেয়েছে। সূত্রটি জানায় ওটিটি মুক্তির জন্য কোনরকম সম্পাদনা করা হয়নি।
২০১৫ সালে ‘মিস ডিভা ইউনিভার্স’ খেতাব জেতেন উর্বশী। এরপর সেই বছর ‘মিস ইউনিভার্স’ আসরে ভারতের প্রতিনিধিত্ব করেন। এখন পর্যন্ত সুন্দরী প্রতিযোগিতায় সবচেয়ে বেশি বিজয়ী হওয়ার রেকর্ড রয়েছে তার।
পাশাপাশি বলিউডের ‘সিং সাব দি গ্রেট’, ‘সনম রে’, গ্রেট গ্র্যান্ড মাস্তি’, ‘হেট স্টোরি ফোর’, ‘পাগলপান্তি’ প্রভৃতি সিনেমায় অভিনয় করেছেন উর্বশী। বর্তমানে তেলেগু ও হিন্দি ভাষার তিনটি সিনেমার কাজ তার হাতে রয়েছে।
আজ ২১ ফেব্রুয়ারি ওটিটিতে ছবিটি মুক্তি পাবে। ‘ডাকু মহারাজ’ ছবিটি একটি তেলেগু অ্যাকশন ড্রামা। যেটি পরিচালনা করেছেন ববি কোল্লি। ছবিটি ভারতে ৯০ কোটি টাকা এবং বিশ্বব্যাপী ১২৫. ৮ কোটি টাকা সংগ্রহ করেছে।